stanford-oval/wikipedia huggingface dataset:
สิทธิพงศ์ ณ เชียงใหม่
ประวัติ > เจ้านายฝ่ายเหนือ

สิทธิพงศ์ ณ เชียงใหม่ เป็นบุตรชายของเจ้าบุญสม ณ เชียงใหม่ เจ้านายฝ่ายเหนือในวงศ์เจ้าเจ็ดตน หรือเจ้านายสืบสายสกุลพระเจ้าอินทวิชยานนท์ เจ้าผู้ครองนครเชียงใหม่ องค์ที่ 7 เจ้าสิทธิพงศ์ มีบทบาทในฐานะกลุ่มทางยาทเจ้านายฝ่ายเหนือ ในการเข้าร่วมกิจกรรมต่าง ๆ ของจังหวัดเชียงใหม่ และจังหวัดในภาคเหนือ
การทำงาน

สิทธิพงศ์ ณ เชียงใหม่ รับราชการครูในสังกัดกรมอาชีวศึกษา กระทรวงศึกษาธิการ (ปัจจุบันคือ สำนักงานคณะกรรมการการอาชีวศึกษา) เคยดำรงตำแหน่ง ผู้อำนวยการวิทยาลัยเทคนิคเชียงใหม่ ในระหว่างปี พ.ศ. 2551 ถึงปี พ.ศ. 2552
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2541 –  เหรียญจักรพรรดิมาลา (ร.จ.พ.)
แหล่งข้อมูลอื่น

ปราณี ศิริธร ณ พัทลุง. เพ็ชร์ล้านนา. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.
คัมภีร์ คัมภีรญาณนนท์ , นาวาอากาศเอก. เจ้านายฝ่ายเหนือ.  เก็บถาวร 2021-05-14 ที่ เวย์แบ็กแมชชีน
ฟ็อลคส์ชตวร์ม

| ฟ็อลคส์ชตวร์ม |
| --- | --- |
ฟ็อลค์ชตวร์มขณะเดินขบวน, พฤศจิกายน 1944
ประจำการ: 18 ตุลาคม, 1944–1945
ประเทศ:  ไรช์เยอรมัน
เหล่า: พรรคนาซี
บทบาท: กองทหารอาสาสมัคร
ผู้บังคับบัญชา
ผบ. สำคัญ: โยเซฟ เกิบเบลส์
ฟ็อลคส์ชตวร์ม (เยอรมัน: Volkssturm) เป็นกองทหารอาสาสมัครชาติเยอรมันถูกจัดตั้งขึ้นในช่วงเดือนสุดท้ายของสงครามโลกครั้งที่สอง มันไม่ได้ถูกสร้างขึ้นโดยกองทัพแวรมัคท์แต่โดยพรรคนาซีตามคำสั่งของอดอล์ฟ ฮิตเลอร์และการดำรงอยู่อย่างเป็นทางการที่ไม่ได้ประกาศจนถึงวันที่ 18 ตุลาคม 1944  ฟ็อลคส์ชตวร์มได้รับการดูแลโดยเกณฑ์เพศชายอายุระหว่างเด็กอายุ 16 ปี และ ผู้ใหญ่วัย 60 ปีที่ไม่ได้เข้าประจำการในหน่วยทหารบางหน่วยเป็นส่วนหนึ่งของหน่วยพิทักษ์บ้านเกิดเยอรมัน  ฟ็อลคส์ชตวร์ม ประกอบด้วยหนึ่งในองค์ประกอบสุดท้ายของสงครามเบ็ดเสร็จ ประกาศโดยรัฐมนตรีว่าการกระทรวงการโฆษณาชวนเชื่อ โยเซ็ฟ เกิบเบิลส์ เป็นส่วนหนึ่งของความพยายามที่จะเอาชนะกองกำลังศัตรูของนาซีของพวกเขา
แหล่งข้อมูลอื่น

U.S. Wartime Intelligence Report on German Volkssturm
Text of the Volkssturm-Act[ลิงก์เสีย]
Volkssturm Wartime Poster "Um Freiheit Und Leben" (English: "For Freedom And Life")
ลลิษา (เพลง)

"ลลิษา" เป็นซิงเกิลเปิดตัวของลิซ่า นักร้องชาวไทยซึ่งเป็นสมาชิกแบล็กพิงก์ เกิร์ลกรุปเกาหลีใต้ ออกจำหน่ายวันที่ 10 กันยายน ค.ศ. 2021 ผ่านสังกัดวายจีเอนเตอร์เทนเมนต์ เป็นซิงเกิลนำจากซิงเกิลอัลบั้มเปิดตัวในชื่อเดียวกันของเธอ เท็ดดี พัก กับเบกกา บูม แต่งและผลิตเพลงนี้ และมี 24 ร่วมผลิตด้วย
เบื้องหลัง

หลังจากโรเซเปิดตัวเป็นศิลปินเดี่ยวในเดือนมีนาคม ค.ศ. 2021 มีการคาดการณ์ว่าลิซ่าจะเปิดตัวเป็นศิลปินเดี่ยวคนถัดไป จนวันที่ 19 เมษายน ค.ศ. 2021 วายจีเอนเตอร์เทนเมนต์เปิดเผยกับ เดอะโคเรียเฮรัลด์ ว่าลิซ่าจะเปิดตัวเป็นศิลปินเดี่ยวคนที่สามของวง กำหนดการประกาศอย่างเป็นทางการจะแจ้งให้ทราบภายหลัง จากนั้นในวันที่ 25 กรกฎาคม ลิซ่าได้อัปโหลดรูปภาพสองรูปขณะบันทึกเสียงในสตูดิโอบนสตอรีอินสตาแกรมของเธอ พร้อมระบุคำบรรยายใต้ภาพว่า "What's my name?" (ฉันชื่ออะไร?) อันเป็นนัยที่บ่งบอกถึงชื่อซิงเกิลอัลบั้ม
ในวันที่ 25 สิงหาคม วายจียืนยันว่าซิงเกิลอัลบั้มเปิดตัวจะใช้ชื่อว่า ลลิษา ตามชื่อจริงของเธอ หลังจากนั้นมีการเปิดเผยรายชื่อเพลงสำหรับอัลบั้มดังกล่าว โดยมีซิงเกิลในชื่อเดียวกันเป็นไตเติลแทร็ก เพลงออกจำหน่ายครั้งแรกในรูปแบบดิจิทัลดาวน์โหลดและสตรีมมิงเมื่อวันที่ 10 กันยายน
ดนตรีและเนื้อเพลง

"ลลิษา" เป็นเพลงแนวฮิปฮอปแบบไดนามิกที่ผสมผสานองค์ประกอบดนตรีไทยในช่วงเบรกแดนซ์ เครื่องดนตรีใช้เสียงริฟฟ์ของเครื่องเป่าทองเหลือง ทำให้เพลงมีจังหวะเร้าใจที่ชวนให้นึกถึงเสียงไซเรน โน้ตดนตรีเขียนขึ้นในคีย์จีเมเจอร์และเร็ว 150 จังหวะต่อนาที เพจ กรีน จากหนังสือพิมพ์ Sportskeeda มองว่าเพลงนี้แสดง "ตัวตนและลักษณะเฉพาะของลิซ่าทั้งหมด"
มิวสิกวิดีโอ

ซอ ฮย็อน-ซึง กำกับมิวสิกวิดีโอเพลง "ลลิษา" และเผยแพร่ทีเซอร์ในวันที่ 7 กันยายน หลังจากนั้นสามวัน มีการเผยแพร่มิวสิกวิดีโอครั้งแรกทางช่องแบล็กพิงก์ในยูทูบ วิดีโอที่ออกมาดังกล่าวกลายเป็นวิดีโอเพลงเปิดตัวที่มีผู้ชมมากที่สุดและทำลายสถิติในฐานะศิลปินเดี่ยว เพราะมียอดชมมากที่สุดใน 24 ชั่วโมงแรก คือ 73.6 ล้านครั้ง ทำลายสถิติมิวสิกวิดีโอเพลง "ออนเดอะกราวด์" ของโรเซ (ยอดชม 41.6 ล้านครั้ง) และเพลง "มี" ของเทย์เลอร์ สวิฟต์ ที่เบรนดอน ยูรี ร่วมร้องด้วย (ยอดชม 65.2 ล้านครั้ง) วิดีโอใช้เวลาถ่ายทำสี่วัน มีการเปลี่ยนแปลงเครื่องแต่งกายมากมาย รวมถึงชุดไทยประยุกต์ที่สลับซับซ้อน ซึ่งพลพัฒน์ อัศวะประภา ออกแบบ
วิดีโอถูกจัดให้หนึ่งใน 21 มิวสิกวิดีโอเคป็อปยอดเยี่ยมแห่ง ค.ศ. 2021 ของนิตยสาร ทีนโว้ก ด้วย
การส่งเสริมเพลง

หลังออกอัลบั้ม ลิซ่าแสดงเพลง "ลลิษา" ครั้งแรกในวันที่ 10 กันยายน ในรายการ เดอะทูไนต์โชว์สตาร์ริงจิมมีแฟลลอน และรายการ อินกีกาโย ทางช่องเอสบีเอสในวันที่ 19 กันยายน เธอยังแสดงในรายการ โชว์! มิวสิกคอร์ ทางช่องเอ็มบีซีในวันที่ 25 กันยายน และ อินกีกาโย อีกหนึ่งครั้งในวันที่ 26 กันยายน
ผู้มีส่วนร่วมทำเพลง

ลิซ่า – ร้องนำ
เท็กดี พัก – เขียนเพลง, โปรดิวซ์
เบกกา บูม – เขียนเพลง, โปรดิวซ์
24 – โปรดิวซ์
ประวัติการจำหน่าย

| ภูมิภาค | วันที่ | รูปแบบ | สังกัด | อ้างอิง |
| --- | --- | --- | --- | --- |
| ทั่วโลก | 10 กันยายน 2021 | ดิจิทัลดาวน์โหลด สตรีมมิง | วายจี อินเตอร์สโคป |  |
สนั่น สุมิตร

| สนั่น  สุมิตร |
| --- | --- |

ผู้อำนวยการโรงเรียนเตรียมอุดมศึกษา
ดำรงตำแหน่ง พ.ศ. 2487 – พ.ศ. 2493
ก่อนหน้า: ม.ล.ปิ่น  มาลากุล
ถัดไป: นายสงวน เล็กสกุล
ผู้อำนวยการวิทยาลัยเทคนิค กรุงเทพฯ
ดำรงตำแหน่ง พ.ศ. 2496 – พ.ศ. 2499
ก่อนหน้า: หลวงปราโมทย์จรรยาวิภาช (ปราโมทย์ จันทวิมล)
ถัดไป: นายสุต เหราบัตย์
รักษาการผู้อำนวยการโรงเรียนเตรียมอุดมศึกษา
ดำรงตำแหน่ง พ.ศ. 2506 – พ.ศ. 2506
ก่อนหน้า: นายสงวน เล็กสกุล
ถัดไป: คุณหญิงบุญเลื่อน เครือตราชู
 
ข้อมูลส่วนบุคคล
เกิด: 12 เมษายน พ.ศ. 2453 บ้านถนนสีลม จังหวัดพระนคร มณฑลกรุงเทพ ประเทศสยาม
เสียชีวิต: 15 กรกฎาคม พ.ศ. 2539 (86 ปี)
คู่สมรส: คุณหญิงประไพ สุมิตร (บุตร-ธิดา 4 คน)

นายสนั่น สุมิตร อดีตปลัดกระทรวงศึกษาธิการ ผู้ก่อตั้งและผู้อำนวยการสถาบันส่งเสริมการสอนวิทยาศาสตร์และเทคโนโลยี (สสวท.)ท่านแรก และผู้อำนวยการโรงเรียนเตรียมอุดมศึกษาท่านที่สอง
ประวัติ

นายสนั่น สุมิตร เป็นบุตรคนที่ 6 ของนายเออเนสท์ สเปนซ์ สมิธ (Ernest Spence Smith) และนางชุ่ม สมิธ
การศึกษา : ปริญญาตรีเกียรตินิยม (B.A. Hons.) ทางวิชาเคมี ฟิสิกส์ และคณิตศาสตร์ จากมหาวิทยาลัยเคมบริดจ์ (Cambridge University)
การทำงาน

พ.ศ. 2477 ข้าราชการครูโท สอนวิชาวิทยาศาสตร์ โรงเรียนสวนกุหลาบวิทยาลัย
พ.ศ. 2487 ผู้อำนวยการโรงเรียนเตรียมอุดมศึกษาแห่งจุฬาลงกรณมหาวิทยาลัย
พ.ศ. 2493 หัวหน้ากองโรงเรียนรัฐบาล กรมสามัญศึกษา กระทรวงศึกษาธิการ
พ.ศ. 2496 ผู้อำนวยการวิทยาลัยเทคนิคกรุงเทพฯ (ท่านแรก) สังกัดกรมอาชีวศึกษา
พ.ศ. 2499 อธิบดีกรมอาชีวศึกษา
พ.ศ. 2505 อธิบดีกรมวิสามัญศึกษา
พ.ศ. 2506 รักษาการผู้อำนวยการโรงเรียนเตรียมอุดมศึกษา
พ.ศ. 2511 ปลัดกระทรวงศึกษาธิการ
เครื่องราชอิสริยาภรณ์

สนั่น สุมิตร ได้รับพระราชทานเครื่องราชอิสริยาภรณ์ ดังนี้
พ.ศ. 2511 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2508 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2512 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2533 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2502 –  เหรียญจักรพรรดิมาลา (ร.จ.พ.)
พ.ศ. 2514 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
ดูเพิ่ม

| ก่อนหน้า |  | สนั่น สุมิตร |  | ถัดไป |
| --- | --- | --- | --- | --- |
| ม.ล.ปิ่น  มาลากุล |  | ผู้อำนวยการโรงเรียนเตรียมอุดมศึกษา  (พ.ศ. 2487 - พ.ศ. 2493) |  | นายสงวน เล็กสกุล |
| ก่อนหน้า |  | สนั่น สุมิตร |  | ถัดไป |
| --- | --- | --- | --- | --- |
| หลวงปราโมทย์จรรยาวิภาช (ปราโมทย์ จันทวิมล) |  |   ผู้อำนวยการวิทยาลัยเทคนิค กรุงเทพฯ  (พ.ศ. 2496 - พ.ศ. 2499) |  | นายสุต เหราบัตย์ |
| ก่อนหน้า |  | สนั่น สุมิตร |  | ถัดไป |
| --- | --- | --- | --- | --- |
| นายสงวน เล็กสกุล |  | รักษาการผู้อำนวยการโรงเรียนเตรียมอุดมศึกษา  (พ.ศ. 2506 - พ.ศ. 2506) |  | คุณหญิงบุญเลื่อน เครือตราชู |
นางิโนะอาสึคาระ

| --- | --- |
นางิโนะอาสึคาระ
Promotional poster of the Nagi no Asukara anime featuring main characters.
凪のあすから (Nagi no Asukara)
แนว: แฟนตาซี, โรแมนซ์
มังงะ
เขียนโดย: Project-118
วาดภาพโดย: Risō Maeda
สำนักพิมพ์: ASCII Media Works
นิตยสาร: Dengeki Daioh
กลุ่มเป้าหมาย: Shōnen
วางจำหน่ายตั้งแต่: 2013 เมษายน – 2016 มีนาคม
จำนวนเล่ม: 6
มังงะ
Nagi no Asukara 4-koma Gekijō: Nagiyon
เขียนโดย: Project-118
วาดภาพโดย: Anko Chatō
สำนักพิมพ์: ASCII Media Works
นิตยสาร: Dengeki Daioh g
กลุ่มเป้าหมาย: โชเน็ง
วางจำหน่ายตั้งแต่: 27 กันยายน 2013 – 2014
จำนวนเล่ม: 1
อนิเมะโทรทัศน์
กำกับโดย: Toshiya Shinohara
เขียนบทโดย: Mari Okada
ดนตรีโดย: DEPAPEPE   Saigenji   Shunsuke Kawata   Yoshiaki Dewa   Zentaro Watanabe
สตูดิโอ: P.A.Works
ถือสิทธิ์โดย: ออสตราเลเชีย Siren Visualอเมริกาเหนือ NIS Americaสหราชอาณาจักร MVM Films
เครือข่าย: Animax, Tokyo MX, Sun TV, KBS, TV Aichi, FTB, BBT, ITC
ฉาย:  3 ตุลาคม 2013  –  3 เมษายน 2014
ตอน: 26
นางิโนะอาสึคาระ (ญี่ปุ่น: 凪のあすから; โรมาจิ: Nagi no sakukara) เป็นซีรีส์อนิเมะโทรทัศน์ที่ผลิตโดย P.A. Works กำกับโดยโทชิยะ ชิโนฮาระ และออกอากาศในญี่ปุ่นระหว่างวันที่ 3 ตุลาคม 2013 ถึง 3 เมษายน 2014 จากการดัดแปลงมังงะที่ของริโซ มาเอดะ ที่เริ่มเรียงเป็นลำดับในนิตยสารเดงกิคิไดโอะของ ASCII Media Works' ตั้งแต่มิถุนายน 2013
เนื้อเรื่องย่อ

มนุษยชาติเคยอาศัยอยู่ที่ก้นทะเล อย่างไรก็ตามมีมนุษย์บางคนกระตือรือร้นที่จะอาศัยอยู่บนพื้นผิวที่อพยพไปยังแผ่นดินใหญ่โดยแบ่งประชากรออกเป็นสองส่วน เนื้อเรื่องเน้นไปที่เรื่องราวของนักเรียนหมู่บ้านทางทะเลชิโอชิชิโอะ หลังจากการปิดสถาบันนามิ พวกเขาถูกบังคับให้เข้าโรงเรียนมัธยมมิฮามาบนพื้นผิว ซึ่งพวกเขาพบกับเด็กชายชื่อสึมิกุ
กองทัพโบว์แดง

| กองทัพโบว์แดง |
| --- | --- |

ข้อมูลสิ่งพิมพ์
ผู้จัดพิมพ์: Shueisha
ปรากฎตัวครั้งแรก: Dragon Ball chapter #55: The Red Ribbon (A Red Ribbon) (December 1985)
สร้างโดย: Akira Toriyama
ข้อมูลในเรื่อง
ฐานทัพ: Red Ribbon Army Headquarters (Dragon Ball) Doctor Gero's laboratory (Dragon Ball Z)
ผู้นำ: Commander Red (Dragon Ball) Magenta (Dragon Ball Super)
สมาชิก: Staff Officer Black General Blue General White Colonel Silver Doctor Gero Red Ribbon Androids
กองทัพโบว์แดง (ญี่ปุ่น: レッドリボン軍 Reddo Ribon Gun; อังกฤษ: Red Ribbon Army) เป็นองค์กรชั่วร้ายจากการ์ตูนเรื่องดราก้อนบอล
สมาชิก > สมาชิกรุ่นแรก

| ตัวละคร | รายละเอียด |
| --- | --- |
: ชื่อ: ผู้บัญชาการ เร้ด ญี่ปุ่น:  / อังกฤษ: Commander Red ผู้นำสูงสุดของกองทัพโบว์แดง เป็นชายตัวเตี้ยผมแดงใส่ผ้าปิดที่ตาซ้าย สร้างกองทัพขึ้นมา เพื่อรวบรวมดราก้อนบอลหวังขอพรทำให้ตัวเองสูงขึ้นเท่านั้น แต่พอแบล็ครู้ เรดจึงถูกฆ่าตาย ส่วนเกี่ยวข้อง เร้ด (Red) คือ สีแดง
: ชื่อ: รองผู้บัญชาการ แบล็ค ญี่ปุ่น:  / อังกฤษ: Assistant Black นายทหารคนสนิท มีฝีมือมากกว่าทหารในกองทัพทุกคน พอรู้ถึงเป้าหมายไร้สาระของเรด รับไม่ได้จึงฆ่าเรดทิ้ง กับเป็นผู้นำคนต่อไป สู้กับโกคูจนแพ้ จึงขับหุ่นรบมาสู้กัน แพ้โกคูจนเสียชีวิต ส่วนเกี่ยวข้อง แบล็ค (Black) คือ สีดำ
: ชื่อ: นายพล บลู ญี่ปุ่น:  / อังกฤษ: General Blue นายทหารเกย์ ที่มีพลังสะกดจิตคนเพียงแค่จ้องตา กับควบคุมวัตถุให้ลอยไปมาได้ ที่ไล่ล่าโกคู กับหนีไปถึงหมู่บ้านเพนกวิน จนโดนโกคูตามไปจัดการ แต่ตนก็นหนีไปโดยจึงเรดาร์มาได้ ก็กลับฐาน รับโทษคือสู้กับเถาไปไป จนแพ้กับเสียชีวิตอย่างง่ายดาย เพราะถูกเถาไปไป เอาลิ้นจิ้มหัว ส่วนเกี่ยวข้อง บลู (Blue) คือ สีน้ำเงิน
: ชื่อ: นายพล ไวท์ ญี่ปุ่น:  / อังกฤษ: General White ผู้คุมกองกำลังในเมืองหิมะ (หมู่บ้านจิงเกิ้ล / Jingle Village) และหอคอยมัซเซิ่ล (Muscle Tower) ตอนที่โกคูและหมายเลข 8 ขึ้นมาถึงชั้นบนสุดของหอคอยมัซเซิ่ลจึงกดปุ่มให้พวกโกคูลงไปสู้บูยอน พอโกคูสู้ชนะ โกคูแล้วกลับขึ้นมาจึงสู้กับโกคู แต่สู้ไม่ไหว จึงคิดจะจับผู้ใหญ่บ้านเป็นตัวประกันแล้วสั่งให้โกคูอยู่เฉยๆแล้วหันหลัง แล้วใช้ปืนยิงจนโกคูล้มสลบลงไป ทำให้หมายเลข 8 โกรธมาก จึงถูกหมายเลข 8 ซัดจนกระเด็นทะลุกำแพงลอยหายไป ส่วนเกี่ยวข้อง ส่วนเกี่ยวข้อง ไวท์ (White) คือ สีขาว
: ชื่อ: คอปเปอร์ ญี่ปุ่น:  / อังกฤษ: General Copper ส่วนเกี่ยวข้อง คอปเปอร์ (Copper) คือ ทองแดง
: ชื่อ: พันเอก เยลโล่ ญี่ปุ่น:  / อังกฤษ: Captain Yellow นายทหารของกองทัพโบว์แดง เป็นเสือ ถูกโกคูฆ่าตาย ส่วนเกี่ยวข้อง เยลโล่ (Yellow) คือ สีเหลือง
: ชื่อ: ผู้พัน ไวโอเล็ต ญี่ปุ่น:  / อังกฤษ: Captain Violet ส่วนเกี่ยวข้อง ไวโอเล็ต (Violet) คือ สีม่วง
: ชื่อ: ผู้พัน ซิลเวอร์ ญี่ปุ่น:  / อังกฤษ: Captain Silver เป็นนายทหารของกองทัพโบว์แดง สู้แพ้โกคูตอนเด็ก ส่วนเกี่ยวข้อง ซิลเวอร์ (Silver) คือ สีเงิน
: ชื่อ: ดาร์ค ญี่ปุ่น:  / อังกฤษ: General Dark ส่วนเกี่ยวข้อง ดาร์ค (Dark) แปลว่า มืด
: ชื่อ: สิบเอก นินจามุราซากิ ญี่ปุ่น:  / อังกฤษ: Ninja Murasaki / Sergeant Major Purple 5 พี่น้องนินจาฝาแฝดที่เฝ้าหอคอยมัสเซิ่ล ส่วนเกี่ยวข้อง มุราซากิ (Murasaki) คือ สีม่วง ในภาษาญี่ปุ่น
: ชื่อ: จ่าเมทัลลิก ญี่ปุ่น:  / อังกฤษ: Sergeant Metallic / Major Metallitron หุ่นเหล็กที่ได้แรงบันดาลใจหนัง Terminator ประจำอยู่หอคอยมัสเซิ่ล สู้กับโกคู จนถ่านหมด
: ชื่อ: บูยอน ญี่ปุ่น: ブヨン , Buyon / อังกฤษ: Buyon สัตว์ประหลาดที่ขังไว้ในห้องใต้ดินของกองทัพ สู้แพ้โกคูกับหมายเลข 8 ส่วนเกี่ยวข้อง บูยอน มาจากการเล่นคำ Bouillon ซึ่งเป็นน้ำซุปชนิดหนึ่ง
: ชื่อ: ดร.แฟลบปี้ ญี่ปุ่น:  / อังกฤษ: Dr.Flappe นักวิทยาศาสตร์ของกองทัพ
: ชื่อ: เถา ไป ไป ญี่ปุ่น: 桃白白 , Tao Pai Pai / อังกฤษ: Tao pai pai / General Tao นักฆ่ารับจ้างที่ถูกจ้างมาเพื่อกำจัดโกคูและชิงดราก้อนบอลคืน แต่แพ้จนโดนระเบิด แต่ก็รอดตายกับเจ็บหนักจึงผลาญสมบัติทั้งหมดดัดแปลงตัวเองเป็นไซบอร์ก เพื่อมาแก้แค้นโกคูในศึกชิงเจ้ายุทธภพครั้งที่ 23 แต่ก็แพ้เทนชิงฮังอย่างง่ายดาย ท่าไม้ตาย คลื่นบรึ้มพิฆาต,พลังดัชนี (Dodan Ray) - วิชาประจำของสำนักกระเรียน
สมาชิก > สมาชิกรุ่นล่าสุด

| ตัวละคร | รายละเอียด |
| --- | --- |
: ชื่อ: มาเจนต้า ญี่ปุ่น:  / อังกฤษ: Magenta ลูกชายของผู้บัญชาการ เร้ด ผู้นำสูงสุดของกองทัพโบว์แดงรุ่นที่สี่ต่อจาก เรด, แบล็ค และ เกโร่ ส่วนเกี่ยวข้อง มาเจนต้า (Magenta) คือ สีม่วงแดง
: ชื่อ: ดร.เฮโด้ ญี่ปุ่น:  / อังกฤษ: Dr. Hedo หลานชายของดร.เกโร่ นักวิทยาศาสตร์ผู้สร้างมนุษย์ดัดแปลงฝาแฝดคือ แกมม่า หมายเลข 1 และ 2
: ชื่อ: คาร์ไมน์ ญี่ปุ่น:  / อังกฤษ: Carmine คนสนิทของมาเจนต้า ส่วนเกี่ยวข้อง คาร์ไมน์ (Carmine) คือ สีคาร์ไมน์
มนุษย์ดัดแปลงของกองทัพโบว์แดง > มนุษย์ดัดแปลงที่สร้างโดย ดร.เฮโด้

| ตัวละคร | รายละเอียด |
| --- | --- |
: ชื่อ: แกมม่า หมายเลข 1 ญี่ปุ่น: ガンマ１号 , Ganma Ichigō / อังกฤษ: Gamma # 1 ปรากฏตัวใน: ดราก้อนบอล ซูเปอร์ Super Hero หุ่นยนต์ฝาแฝดของแกมม่า 2
: ชื่อ: แกมม่า หมายเลข 2 ญี่ปุ่น: ガンマ２号 , Ganma Nigō / อังกฤษ: Gamma # 2 ปรากฏตัวใน: ดราก้อนบอล ซูเปอร์ Super Hero หุ่นยนต์ฝาแฝดของแกมม่า 1
: ชื่อ: เซลล์แม็กซ์ ญี่ปุ่น: セルマックス , Seru Max / อังกฤษ: Cell Max ปรากฏตัวใน: ดราก้อนบอล ซูเปอร์ Super Hero เวอร์ชันหนึ่งของเซลล์
วันแม่แห่งชาติ (ประเทศไทย)

สำหรับวันแม่ในต่างประเทศ ดูที่ วันแม่
|  วันแม่แห่งชาติ |
| --- | --- |
การจัดซุ้มเฉลิมพระเกียรติเนื่องในวันคล้ายวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ความสำคัญ: เป็นวันคล้ายวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
การเฉลิมฉลอง: เทิดทูนพระเกียรติคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง[ต้องการอ้างอิง]
การถือปฏิบัติ:  ประดับธงชาติไทย  ทำบุญตักบาตร 
เริ่ม: 10 มีนาคม พ.ศ. 2486
วันที่: 12 สิงหาคมของทุกปี
วันแม่แห่งชาติ ในประเทศไทย ปัจจุบันตรงกับวันที่ 12 สิงหาคม ของทุกปี ซึ่งตรงกับวันคล้ายวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยเริ่มใช้วันดังกล่าวเป็นวันแม่แห่งชาติเมื่อ พ.ศ. 2519 ก่อนหน้านั้นเคยใช้วันที่ 10 มีนาคม 15 เมษายน และ 4 ตุลาคม
สัญลักษณ์ที่ใช้ในวันแม่คือ ดอกมะลิซึ่งมีสีขาว ส่งกลิ่นหอมได้ไกลและได้นาน อีกทั้งยังออกดอกได้ตลอดทั้งปี
ประวัติ

งานวันแม่แห่งชาติจัดขึ้นครั้งแรกเมื่อวันที่ 10 มีนาคม พ.ศ. 2486 ณ สวนอัมพร โดยกระทรวงสาธารณสุข แต่ช่วงนั้นเกิดสงครามโลกครั้งที่ 2 งานวันแม่ในปีต่อมาจึงต้องงดไป เมื่อวิกฤติสงครามสงบลง หลายหน่วยงานได้พยายามให้มีวันแม่ขึ้นมาอีก แต่ก็ไม่ประสบผลสำเร็จเท่าที่ควร และมีการเปลี่ยนกำหนดวันแม่ไปหลายครั้ง ต่อมาวันแม่ที่รัฐบาลรับรอง คือวันที่ 15 เมษายน โดยเริ่มจัดตั้งแต่ปี พ.ศ. 2493 แต่ก็ต้องหยุดลงอีกในหลายปีต่อมา เนื่องจากกระทรวงวัฒนธรรมถูกยุบไป ส่งผลให้สภาวัฒนธรรมแห่งชาติซึ่งรับหน้าที่จัดงานวันแม่ขาดผู้สนับสนุน
ต่อมาสมาคมครูคาทอลิกแห่งประเทศไทย ได้จัดงานวันแม่ขึ้นอีกครั้ง ในวันที่ 4 ตุลาคม พ.ศ. 2515 แต่จัดได้เพียงปีเดียวเท่านั้น จนกระทั่งในปี พ.ศ. 2519 คณะกรรมการอำนวยการสภาสังคมสงเคราะห์แห่งประเทศไทย ในพระบรมราชูปถัมภ์ จึงได้กำหนดวันแม่ขึ้นใหม่ให้เป็นวันที่แน่นอน โดยถือเอาวันเสด็จพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคมเป็นวันแม่แห่งชาติ และกำหนดให้ดอกไม้สัญลักษณ์ของวันแม่ คือ ดอกมะลิ นับตั้งแต่นั้นเป็นต้นมา อนึ่งวันแม่แห่งชาติ (ประเทศไทย) เกิดขึ้นก่อน วันพ่อแห่งชาติ (ประเทศไทย) 4 ปี 3 เดือน 23 วัน
ตราสัญลักษณ์เพื่อประชาสัมพันธ์วันแม่แห่งชาติเมื่อปี 1954 แสดงวันแม่แห่งชาติเป็นวันที่ 15 เมษายน
ภาวิช ทองโรจน์

| ศาสตราจารย์พิเศษ เภสัชกร ภาวิช ทองโรจน์ ม> ป.ช., ม.ว.ม. |
| --- | --- |
เกิด: ภก.ศ. (พิเศษ) ดร.ภาวิช ทองโรจน์ 12 พฤษภาคม พ.ศ. 2489 (78 ปี) มหาสารคาม ประเทศไทย
สัญชาติ: ไทย
การศึกษา: ปริญญาปรัชญาดุษฎีบัณฑิต สาขาเภสัชวิทยา วิทยาลัยเภสัชศาสตร์ มหาวิทยาลัยลอนดอน
อาชีพ: เภสัชกร, อาจารย์
องค์การ: สำนักงานคณะกรรมการการอุดมศึกษา กระทรวงศึกษาธิการ
คู่สมรส: ภญ.รศ.ดร.ชวนี ทองโรจน์
ศาสตราจารย์พิเศษ เภสัชกร ภาวิช ทองโรจน์ เกิดเมื่อวันที่ 12 พฤษภาคม พ.ศ. 2489  เคยดำรงตำแหน่งอาทิ คณบดีคณะเภสัชศาสตร์ จุฬาลงกรณ์มหาวิทยาลัย อธิการบดีผู้ก่อตั้งมหาวิทยาลัยมหาสารคาม, มหาวิทยาลัยนครพนม, มหาวิทยาลัยนราธิวาสราชนครินทร์ รักษาการอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง เลขาธิการสำนักงานคณะกรรมการการอุดมศึกษา นายกสภามหาวิทยาลัยราชภัฏกาฬสินธุ์ นายกสภามหาวิทยาลัยนครพนม และนายกสภาเภสัชกรรม ปัจจุบันดำรงตำแหน่งภาคีสมาชิกแห่งราชบัณฑิตยสถาน สาขาเภสัชศาสตร์
ประวัติ > ชีวิตในวัยเยาว์

ศาสตราจารย์พิเศษ เภสัชกร ภาวิช ทองโรจน์ หรือ ศาสตราจารย์พิเศษ เภสัชกร ดร.ภาวิช ทองโรจน์ เป็นบุตรของนายประพิส และนางลออ ทองโรจน์ เป็นชาวตำบลเวียงสะอาด อำเภอพยัคฆภูมิพิสัย จังหวัดมหาสารคามจบการศึกษาระดับมัธยมศึกษาตอนปลายจากโรงเรียนสวนกุหลาบวิทยาลัยสมรสกับรองศาสตราจารย์ เภสัชกรหญิง ดร.ชวนี ทองโรจน์ กรรมการสภามหาวิทยาลัยผู้ทรงคุณวุฒิมหาวิทยาลัยพะเยา อดีตรองเลขาสภาการศึกษา สำนักงานเลขาธิการสภาการศึกษา เคยเป็นผู้แทนนักเรียนไทยในนามโรงเรียนสวนกุหลาบวิทยาลัย แสดงโครงงานวิทยาศาสตร์เยาวชนนานาชาติ ณ กรุงโตเกียว ประเทศญี่ปุ่น ในปี พ.ศ. 2507 และเข้าศึกษาในระดับอุดมศึกษา ณ คณะเภสัชศาสตร์ มหาวิทยาลัยแพทย์ศาสตร์ ภายหลังได้ศึกษาเพิ่มเติมในสาขาวิทยาศาสตร์ของระบบประสาท ณ วิทยาลัยเบดฟอร์ดแอนด์เชลซี มหาวิทยาลัยลอนดอนในระดับปริญญามหาบัณฑิต และปริญญาดุษฎีบัณฑิต สาขาเภสัชวิทยา ณ วิทยาลัยเภสัชศาสตร์ มหาวิทยาลัยลอนดอน
ประวัติ > งานราชการ

เมื่อสำเร็จการศึกษาแล้ว รับราชการเป็นอาจารย์ตรีสังกัดภาควิชาสรีรวิทยา คณะเภสัชศาสตร์ จุฬาลงกรณ์มหาวิทยาลัย ต่อมาได้ดำรงตำแหน่งหัวหน้าภาควิชาสรีรวิทยา ในช่วง พ.ศ. 2514 - 2518 ในปี พ.ศ. 2524 ได้เป็นตำแหน่งเลขาธิการสหพันธ์สมาคมประสาทวิทยาศาสตร์แห่งเอเซียและคาบสมุทร (Federation of Asian Oceanian Neuroscience Societies) และได้ก่อตั้งศูนย์คอมพิวเตอร์ทางเภสัชศาสตร์ ณ คณะเภสัชศาสตร์ จุฬาลงกรณ์มหาวิทยาลัย ตั้งแต่ พ.ศ. 2528 และเป็นหัวหน้าโครงการพัฒนาระบบคอมพิวเตอร์สำหรับบริหารคลังยาและเวชภัณฑ์ ของสำนักงานปลัดกระทรวงสาธารณสุข โดยทุนสนับสนุนจากองค์การอนามัยโลก
เคยดำรงตำแหน่งคณบดีคณะเภสัชศาสตร์ จุฬาลงกรณ์มหาวิทยาลัยในช่วง พ.ศ. 2532 - 2536 โดยเป็นประธานโครงการพัฒนาเภสัชกรของทบวงมหาวิทยาลัย และเป็นประธานผู้ก่อตั้งโครงการแลกเปลี่ยนนิสิตนักศึกษาเภสัชศาสตร์ไทย - ญี่ปุ่น โดยทุนสนับสนุนของรัฐบาลญี่ปุ่น ผ่านทางสมาคมสนับสนุนวิทยาศาสตร์แห่งประเทศญี่ปุ่น ทำให้มีการแลกเปลี่ยนนักวิชาการ การวิจัยร่วม และการพัฒนาบัณฑิตศึกษา
เป็นอธิการบดีมหาวิทยาลัยมหาสารคาม รักษาการอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง เลขาธิการสำนักงานคณะกรรมการการอุดมศึกษา และอดีตประธานสภา เภสัชกรรมแห่งประเทศไทย ดำรงตำแหน่ง รองประธานคณะกรรมการการอุดมศึกษา นายกสภามหาวิทยาลัยราชภัฏกาฬสินธุ์ นายกสภามหาวิทยาลัยนครพนม และภาคีสมาชิกแห่งราชบัณฑิตยสถาน สาขาเภสัชศาสตร์ นอกจากนั้นยังเป็นอดีตนายกสมาคมประสาทวิทยาศาสตร์ไทย
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. 2539 -  เครื่องอิสริยาภรณ์ปาล์มวิชาการ ชั้นที่ 1
ชาโดว์กาแล็กติก้า

แชโดว์กาแล็กติกา (ญี่ปุ่น: シャドウ・ギャラクティカ; โรมาจิ: Shadō Gyarakutika; อังกฤษ: Shadow Galactica) เป็นกลุ่มตัวร้ายในเซเลอร์มูน ภาคเซเลอร์สตาร์ นำโดยเซเลอร์กาแล็กเซีย โดยกลุ่มแชโดว์กาแล็กติกาประกอบไปด้วยเหล่าเซเลอร์แอนิมาเมต (อนิเมะ 4 คน, มังงะและภาพยนตร์อนิเมะเซเลอร์มูน คอสมอส 5 คน) ประกอบไปด้วยเซเลอร์ไอเอินเมาส์ เซเลอร์อะลูมินัมไซเรน เซเลอร์เลดโครว์ เซเลอร์ทินเนียงโกะ และเซเลอร์เฮฟวีเมทัลปาปียง (ปรากฏตัวเฉพาะในมังงะและเซเลอร์มูน คอสมอส) และเซเลอร์ที่ถูกกาแล็กเซียทำลายดาวบ้านเกิด และไม่มีทางเลือกจึงมาเป็นลูกสมุนของกาแล็กเซีย (ปรากฏตัวเฉพาะในมังงะและเซเลอร์มูน คอสมอส) โดยประกอบไปด้วยเซเลอร์ลีที เซเลอร์นิมอซินี เซเลอร์ไค และเซเลอร์ฟาย และมีอีก 2 ตัว (ปรากฏตัวเฉพาะในภาคละครเวที) โดยประกอบไปด้วยเซเลอร์พิวเตอร์ฟอกซ์และเซเลอร์ไทเทเนียมเครกโกะ
เหล่าแชโดว์กาแล็กติกา

พากย์เสียงโดยฟูมิ มิซูชาวะ (ภาพยนตร์อนิเมะคอสมอส)
เหล่าแชโดว์กาแล็กติกา > เซเลอร์แอนิมาเมต

| ด ค กอัศวินดารา เซเลอร์มูน โดย นาโอโกะ ทาเกอูจิ |
| --- | --- | --- |
| สื่อ |  รหัสลับ เซเลอร์วี  หนังสือการ์ตูน  อนิเมะ  ละครเวที  วิดีโอเกม  ละครโทรทัศน์  เพลง  เว็บอนิเมะ  |  |
| อะนิเมะ / มังงะ |  ภาคแรก / ดาร์กคิงด้อม  R / แบล็คมูน  S / ไม่รู้จบ  SuperS / ความฝัน  เซเลอร์มูน เซเลอร์สตาร์ส / Stars  เซเลอร์มูน คริสตัล  |  |
| ภาพยนตร์ |  เซเลอร์มูน R "สงครามปีศาจดอกไม้จากอวกาศ"  เมคอัพ! เซเลอร์เซนชิ  เซเลอร์มูน S "แผนยึดครองโลกของเจ้าหญิงหิมะ"  เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"  เซเลอร์มูน SuperS "ความรักครั้งแรกของอามิจัง"  พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่  พริตตี้ การ์เดี้ยน เซเลอร์ มูน คอสมอส เดอะ มูฟวี่  |  |
| ตัวละครจากเรื่องเซเลอร์มูน | ตัวละครจากเรื่องเซเลอร์มูน |  |
| อัศวินเซเลอร์ |  สึคิโนะ อุซางิ  ลูน่า  จิบะ มาโมรุ  อุซางิน้อย  มิซุโนะ อามิ  ฮิโนะ เร  คิโนะ มาโกโตะ  ไอโนะ มินาโกะ  เทนโอ ฮารุกะ  ไคโอ มิจิรุ  เมโอ เซ็ตสึนะ  โทโมเอะ โฮตารุ  เซเลอร์ควอเต็ท  เซเลอร์อาสทาเท  |  |
| ศัตรู |  อาณาจักรมืด  ต้นไม้แห่งโลกปีศาจ  เผ่าจันทร์เสี้ยวสีดำ  เดธบัสเตอร์  คณะละครสัตว์เดดมูน  ชาโดว์กาแล็กติก้า  ศัตรูในละครเวที  |  |
| ตัวละครสมทบ |  ราชินีเซเลนิตี้  ลูน่า, อัลเทมิส และไดอาน่า  เซเลอร์สตาร์ไลท์  เจ้าหญิงคาคิว  จิบิจิบิ  |  |
ซง โกเท็น

| ซง โกเท็น |
| --- | --- |
ตัวละครใน ดราก้อนบอล
ซง โกเท็น
สร้างโดย: อากิรา โทริยามา
ประวัติ
เผ่าพันธุ์: ไซย่าผสมมนุษย์
เพศ: ชาย
ญาติ: ซง โกคู (่พ่อ) จีจี้ (แม่) ซง โกฮัง (พี่ชาย) 
โกเท็น หรือ ซง โกเท็น (ญี่ปุ่น: 孫悟天; โรมาจิ: Son Goten)
ภาษาญี่ปุ่น ออกเสียงเป็น ซง โงเท็น
ประวัติ > ประวัติตามท้องเรื่อง

ลูกชายคนเล็กของโกคูกับจีจี้ เป็นน้องชายของโกฮังที่ไม่เคยเจอหน้าพ่อเลยจนกระทั่งอายุ 7 ขวบ โกเทนเป็นเพื่อนรักกับ ทรังคซ์ มาตั้งแต่เล็กๆ
ประวัติ > ครอบครัว

ซง โกคู (พ่อ)
จีจี้ (แม่)
ซง โกฮัง (พี่ชาย)
ปีศาจวัว (ตา)
บีเดล (พี่สะใภ้)
ปัง (หลานสาว)
ประวัติในช่วงเติบโต

ซง โกเท็น เป็นลูกชายคนเล็กของ ซง โกคู และ จีจี้ และเป็นน้องชายของ ซง โกฮัง หน้าตากับทรงผมคล้ายพ่อตอนเด็ก แต่เดิมในประวัติศาสตร์ของทรังค์ในอนาคต โกเท็นไม่เคยเกิดไม่มีตัวตนอยู่เลย แต่พอทรังค์ในอนาคตกับเซลแก้ไขอดีต ทำให้โกคูรอดตายจากโรคหัวใจ กับช่วงเริ่มเซลเกม จีจี้นั้นท้องกับโกคูพอดี หลังจบเซลเกม ไปหลายเดือน โกเท็นจึงเกิดมา กับไม่เคยพบพ่อ แต่เมื่ออายุ 7 ขวบ ได้พบพ่อตัวเองในศึกชิงจ้าวยุทธภพ ครั้งแรกครั้งเดียว หลังจบศึกจอมมารบู พอรู้ว่าโกคูได้รับชีวิตจากอดีตไคโอชิน 15 รุ่นก่อน จึงอยู่กันเป็นครอบครัวอีกที ตนเป็นซูเปอร์ไซย่าได้ตั้งแต่ 7 ขวบ แต่ยังเหาะไม่ได้ แต่พอโกฮังสอนจึงเหาะได้
โกเท็น สูง 136 ซม.หนัก 34 กก. ในภาค ดราก้อนบอล Z
ในภาคซูปเปอร์ไม่ค่อยมีบทบาท เพราะถูกแม่คาดหวังให้เรียนเหมือนโกฮัง แต่โกเท็นออกแนวแบบโกคูตอนเด็ก แต่มีชีวิตสนุกกับพ่อแม่
ใน 10 ปีหลังจบศึกบู ก็เปลี่ยนทรงผม เพราะโดนทักผิดเป็นโกคูเสมอ
ประวัติการต่อสู้

โกเท็นได้ต่อสู้กับ ทรังคซ์ ในศึกชิงจ้าวยุทธภพ และได้พ่ายแพ้ทรังคซ์ในการต่อสู้ ภายหลังเกิดเหตุการ์ณจอมมารบูอาละวาด ทรังคซ์กับโกเท็นได้ฝึกการฟิวชั่นเพื่อจัดการจอมมารบู แต่ไม่สำเร็จ และโดนจอมมารบูดูดกลืนเข้าไป หลังจากนั้น จอมมารบูได้ทำลายโลก และโกเท็นได้ฟื้นขึ้นมาด้วยดราก้อนบอล
เกร็ดเล็กน้อย

สูง 136 ซม. / หนัก 34 กก.
ท่าไม้ตาย

พลังคลื่นเต่า (Kamehameha)
ดูเพิ่ม

ดราก้อนบอล
ตัวละครในดราก้อนบอล
คุณากร ปรีชาชนะชัย

| คุณากร ปรีชาชนะชัยม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดสุรินทร์
ดำรงตำแหน่ง 3 กรกฎาคม พ.ศ  2554 – 20 มีนาคม พ.ศ. 2566
ก่อนหน้า: สุริยะ ร่วมพัฒนา
ถัดไป: ผกามาศ เจริญพันธ์
 
ข้อมูลส่วนบุคคล
เกิด: 9 พฤศจิกายน พ.ศ. 2524 (43 ปี) อำเภอท่าตูม จังหวัดสุรินทร์ ประเทศไทย
พรรคการเมือง: เพื่อไทย

คุณากร ปรีชาชนะชัย (เกิด 9 พฤศจิกายน พ.ศ. 2524) ชื่อเล่น เจียง เป็นนักการเมืองชาวไทย เป็นที่ปรึกษารัฐมนตรีว่าการกระทรวงพาณิชย์ (พิชัย นริพทะพันธุ์) อดีตสมาชิกสภาผู้แทนราษฎรจังหวัดสุรินทร์ สังกัดพรรคเพื่อไทย 2 สมัย
ประวัติ

คุณากร เกิดเมื่อวันที่ 9 พฤศจิกายน พ.ศ. 2524 เป็นบุตรชายของนายสรรพกิจ ปรีชาชนะชัย อดีตสมาชิกวุฒิสภาจังหวัดสุรินทร์ กับนางดวงใจ ปรีชาชนะชัย อดีตสมาชิกสภาจังหวัดสุรินทร์
สำเร็จการศึกษาระดับมัธยมศึกษา จากโรงเรียนสุรวิทยาคาร ระดับปริญญาตรี คณะบริหารธุรกิจ จากมหาวิทยาลัยหอการค้าไทย และระดับปริญญาโทคณะรัฐประศาสนศาสตร์ จากสถาบันบัณฑิตพัฒนบริหารศาสตร์ (Nida)